Mwen ani,
ma ango ti mas,
Yeso lak som koltifai amesi ni,
“Ka pis fiti.”
Si hon male' i ɗufal ta kyeli,
si lang ta kwang ima Yeso mata.
Si pis fiti tikul,
anggum i kwangangi si kolfai.
Unai pelem luk fit ti ambas,
yis gicik ti hami,
hami rang ta kwangi wi,
kwangi kat ndyong i ndyolok.
Yeso tes ta takfai i kwangi,
yis yus raki,
mwet hai si ɗama hai.
Si wa si ɓusho hus si nyus,
“A makofiti,
ka kpa!
Ha tirim kwa haa?”
Unai ɓusho,
ti' pelemi ra,
lak hami ni,
“Raka ti hai,
tya cakat!”
Unai pelem rak fo abet,
kyel ti te ryot.
Lak som koltifai amesi ni,
“A ɓurti mi hu mwen fwet ya?
Hal mwashi hu fa mulut kwa haa?”
Myanat ka'us fwet si lak ɗiyai nyai,
“Awe mai,
ima pelem hu ham si halus ya?”